kardosdrur/scandi-wiki huggingface dataset:
Jørgen Michaelsen

Jørgen Michaelsen (født 22. maj 1961 i Lyngby Sogn) er dansk billedkunstner. Han var medlem af kunstgruppen Koncern (sammen med Søren Andreasen, Jan Bäcklund og Jakob Jakobsen) og medstifter af udstillingsstedet Max Mundus. Desuden har han udgivet flere tidsskrifter sammen med Mikkel Bolt, bl.a. tidsskriftet Ny Mutant og Mr Antipyrine. Jørgen Michaelsen har gjort sig bemærket ved en humoristisk og meget tekstmassiv kunstproduktion. Har publiceret bøgerne "3 samtaler om kunst" (s.m. I. N. Kjær), Gyldendal (1994), Auto: Udvalgte skrifter 1993-2005, Pork Salad Press (2006), Vektor, Antipyrine (2021) og Diamond Jellyfish Juggernaut, Antipyrine (2022).

Jørgen Michaelsen er uddannet på Det Kgl. Danske Kunstakademi 1987-94 og har haft en lang række separatudstillinger, bl.a. "GYNOCRAFT; Jul. Bombolt", Overgaden, Kbh. (1997), "til øvelse i at se på organisk form", Mfkokm, Kbh. (1998), "Gouaches", Galleri Søren Houmann, Kbh. (2005), "MESO. Songs of Mutual Resistance & Fortification", Nikolaj, Kbh. (2002) og "ENDO. A Natural Selection", Overgaden, Kbh. (2004). Michaelsen har desuden deltaget på en række gruppeudstillinger i ind- og udland: "Out of Shape", Arken Museum for moderne kunst, Ishøj (1996), "Nuit blånche – Scènes nørdiques: les années 90", Musée d’Art moderne de la Ville de Paris, Paris (1998), "WHAT’S WRONG?", The Trade Department, London (2001), "Whatever happened to social democracy?", Rooseum, Malmö (2005), "Regarding Denmark", Ileana Tounta Gallery, Athen (2006) og"fantom", Charlottenborg, Kbh. (2006), “Dry Wet Comfort", Museum Jorn (2021).

Repræsenteret på Den Kongelige Kobberstiksamling, Kbh., Kunstmuseet Køge Skitsesamling, Randers Kunstmuseum og Den Danske Radeerforening, Kbh. 
Jørgen Michaelsen er medlem af Den Frie Udstilling siden 2006.

Tildelt Eckersberg Medaillen i 2005.

 

Kunstnere fra Danmark
Modtagere af Eckersberg Medaillen
Danskere i 1900-tallet
Danskere i 2000-tallet
Jakob Jakobsen (billedkunstner)

Jakob Jakobsen (født 1965) er en dansk billedkunstner og aktivist.

Jakob Jakobsens praksis er kendetegnet ved ofte at finde sted som selvorganiserede samarbejder. 

Jakobsen var medlem af kunstgruppen Koncern (sammen med Jørgen Michaelsen, Søren Andreasen og Jan Bäcklund), der eksisterede fra 1989 til 1993 og udgav tidsskriftet af sammen navn. 

Fra 1998 til 1999 havde Jakobsen udstillingstedet Info Centre i London sammen med Henriette Heise. Med samme skabte Jakobsen projektet Det Fri Universitet i København i 2001. Jakobsen og Heise definerer selv projektet som et kunstnerdrevet forsknings- og vidensdelingsprojekt. 

Jakobsen har arrangeret en række seminarer i samarbejde med kunstteoretikeren Mikkel Bolt om bl.a. gadekamp og situationisme. I 2010 lavede han udstillingen Billed Politik på Overgaden. Institut for Samtidskunst. Som en del af udstillingen var der også en filmprogram i Cinemateket og et seminar i Folkets Hus.

Fra 2019 til 2021 drev Jakobsen udstillingsarkivet Hospital Prison University Archive i sin lejlighed på Nørrebro, hvor der blev vist udstillinger og afholdt diskursive arrangementer. 

I 2020 udgav han bogen Ophør oprør - dagbog fra en indlæggelse på Antipyrine. Bogen indbragte ham de danske kunstkritikeres pris i 2020. 

Jakobsen modtog i 2021 Statens Kunstfonds livsvarige ydelse.

Referencer 

Billedkunstnere fra Danmark
Politisk involverede personer fra Danmark
Onida (South Dakota)

Onida er en amerikansk by og administrativt centrum for det amerikanske county Sully County i staten South Dakota. I 2000 havde byen et indbyggertal på 740.

Byer i South Dakota
Gustav Krupp von Bohlen und Halbach

Gustav Krupp von Bohlen und Halbach (født 7. august 1870, død 16. januar 1950) var en tysk diplomat, der giftede sig med Bertha Krupp.

Han blev industrimagnat og koncernchef for Krupp AG og sluttede sig til NSDAP, hvorefter firmaet blev en stor leverandør af blandt andet kanoner til Nazi-Tyskland under Adolf Hitler.

Under Nürnbergprocessen blev Gustav Krupp tiltalt, men han var for dement til at kunne blive dømt, og derfor blev tiltalen frafaldet.

Eksterne henvisninger 

Erhvervsfolk fra Tyskland
Diplomater fra Tyskland
Adel fra Tyskland
Medlemmer af Preussens herrehus
Nazister fra Tyskland
Tyskere i 1800-tallet
Tyskere i 1900-tallet
Peder Hamdahl Næss

Peder N. Hamdahl Næss (født 19. juni 1971) er en norsk filminstruktør og manuskriptforfatter.

Peder Hamdahl Næss er søn af skuespilleren, filminstruktørem og manuskriptforfatteren Arne Lindtner Næss.

Filmografi

Instruktion 
 1998: Hotel Cæsar (TV-serie)
 1998: Venner og fiender (TV-serie)

Manusskript 
 1998: Hotel Cæsar – dialogforfatter og storyline
 1998: Venner og fiender – norsk manusbearbejdelse
 2001:Fox Grønland – episodeforfatter
 2002: Far og sønn – episodeforfatter/bearbejdelse/oversættelse (som Peder H. Næss)

Produktion 
 1998: Hotel Cæsar – projecktleder TV 2

Andet 
 1998: Hotel Cæsar – redaktør

Eksterne henvisninger 
 

Filminstruktører fra Norge
Manuskriptforfattere fra Norge
Norsksprogede forfattere fra Norge
Rødenæs

Rødenæs (på dansk også Rodenæs, tysk Rodenäs, sønderjysk Rånæjs, nordfrisisk Runees eller Rornees) er en landsby og kommune beliggende på en gest-ø direkte syd for den dansk-tyske grænse i Sydslesvig. Administrativt hører kommunen under Nordfrislands kreds i den tyske delstat Slesvig-Holsten. Til kommunen hører også Borg (tysk Burg), Dam (Damm), Gammelby (tysk Oldorf, nordfr. Uuiltorp), Kixbøl (Kixbüll), Kixbølgaard (Kixbüllhof), Krumhusum (Krummhusum), Lieblieben, Markhuse (Markhäuser), Mettenværre (Mettenwarft), Nyby (tysk Neudorf, nordfr.Naitorp), Onkelsgabe, Rikkelsbøl Kog (tysk Rickelsbüller Koog, nordfr. Rikelsbeler Kuuch), Sibbershusum, Snedige (Schneedeich), Tevelum og Trespring (Dreisprung). Kommunen samarbejder på administrativt plan med andre kommuner i omegnen i Sydtønder kommunefællesskab (Amt Südtondern). Rødenæs er sogneby i Rødenæs Sogn. Sognet lå i Viding Herred (Tønder Amt), da Slesvig var dansk indtil 1864.

Rødenæs er første gang nævnt 1462. Der er uvished om stednavnets betydning. Måske henføres navnet til en rydning. Efterleddet -næs henføres til Viding Herreds nordlige spids.

Eksterne henvisninger 

 Kommunens hjemmeside

Noter 

Byer i Kreis Nordfriesland
Byer i Slesvig-Holsten
Anne Vig Skoven

Anne Vig Skoven (født 1. maj 1960 i København, død 27. marts 2013) var en dansk musiker og præst.

Skoven var guitarist i det danske rockorkester Miss B. Haven. Som guitarist høstede hun stor popularitet som en af de første danske kvindelige deciderede rockguitarister. Skoven brød med Miss B. Haven i slutningen af 1980'erne og blev 1996 optaget på teologistudiet i København, hvor hun i 2000 blev cand. theol. på en prisopgave (En kritisk stillingtagen til forskningen i Romerbrevets kap. 9-11 siden Kümmels Forschungsbericht fra 1977), som indbragte hende Københavns Universitets guldmedalje. Herfra er hun uddannet og fungerede indtil sin død som præst ved Esajas Kirke i København.

Referencer

Eksterne henvisninger 
 
 CV hos Miss B. Haven 

Guitarister fra Danmark
Præster fra Danmark
Rockmusikere fra Danmark
Danskere i 1900-tallet
Modtagere af Københavns Universitets guldmedalje
Absolute Summer volume 2

Absolute Summer volume 2, kompilation i serien Absolute Summer udgivet i 2002. Albummet er en dobbelt-cd bestående af sommerhits.

Spor

Disc 1 

 Safri Duo – "Baya Baya"
 James Sampson – "First To Let You Know"
 Van Morrison – "Brown Eyed Girl"
 Cher – "Dov' è L'amore"
 Peter Frödin & Jimmy Jørgensen – "Vent På Mig"
 Sofie Lassen-Kahlke & Søren Poppe – "Danmarks Drenge"
 Emma Bunton – "What Took You So Long?"
 Musikk – "You Can Call Me Al"
 Otis Redding – "(Sittin' On) The Dock Of The Bay"
 Eran DD – "Still Believing"
 Toploader – "Dancing In The Moonlight"
 Will Smith – "Miami"
 Lou Bega – "I Got A Girl"
 Gabrielle – "Don't Need The Sun To Shine (To Make Me Smile)"
 Billy Idol – "Hot In The City"
 The Beach Boys – "Surfin' USA"

Disc 2 

 Wham! – "Club Tropicana"
 Ronan Keating – "Life Is A Rollercoaster"
 Junior Senior – "Move Your Feet"
 Louise Ellerbæk – "Hold Fast Om Mig"
 S.O.A.P. – "Holiday"
 Fugees – "No Woman, No Cry"
 Miss Mukupa feat. Jørgen Klubien – "Raindance"
 Marc Cohn – "Walking In Memphis"
 Dante Thomas – "Miss California"
 Det Brune Punktum – "Vi Skal Ud I Det Blå"
 Sisqó – "Thong Song"
 Vaya Con Dios – "Nah Neh Nah"
 All Saints – "Pure Shoes"
 Caroline Henderson – "Try"
 Addis Black Widow – "Wait In Summer"
 Eddy Grant – "Electric Avenue" (Ringbang Remix)

Eksterne henvisninger 
 Absolute Summer volume 2 front- og backcover

Summer volume 2
Album fra 2002
Birger Wøllner Gaarn

Birger Wøllner Gaarn (3. august 1881 – 10. august 1949) var en dansk organist, komponist og orgellærer. Han fik eksamen fra Det Kongelige Danske Musikkonservatorium 1902 og var organist ved Christians Kirke i København fra 1907 – 1949. Fra 1910 lærer ved statens lærerkursus og fra 1912 lærer ved Det Kongelige Danske Musikkonservatorium.

Hans kompositioner var få og koncentreret om sange og lejlighedskantater:
 4 Sange for en Mellemstemme med Klaverledsagelse. Op. 1. (Klokkerne kime, Irmelin Rose, En Rand af diset Hede, Serenade – 1903)
 3 Sange. Op. 2 (Nocturne, Du Blomst i Dug, Æbleblomst – 1910)
 Tre Sange. Op. 3 (I den lyse Nat, Hvide Tulipan, Mødet. Kai Flor – 1912)
 3 Sange 1922 (Berceuse, Morgen, Regn)
 Kantate ved Birkerød Kostskoles 50aars Jubilæum
 Kantate ved Ordrup Gymnasiums 75-Aars Stiftelsesfest
 Kantate ved N. Zahles Skoles jubilæum 1927
 Fjerne Toner
 Allehelgenssalme (4-st. sats)

Komponister fra Danmark
Organister fra Danmark
Colin Burgess

Colin Burgess (født den 16. november 1946) var den oprindelige trommeslager for det australske hårde rock band AC/DC. Fra 1968 – 1972 spillede han i den succesfulde australske rock-gruppe The Masters Apprentices og blev rekrutteret til AC/DCs dannelse i 1973, hvor han sluttede sig til Malcolm Young (rytmeguitar), Angus Young (lead guitar), Dave Evans (vokal) og Larry Van Kriedt (bas). Burgess blev fyret af bandet i 1974. 

Trommeslagere fra Australien
Sækmøl

Sækmøl (Coleophoridæ) er en artsrig familie af sommerfugle, der tilhører den store overfamilie Gelechioidea. Der er beskrevet lidt over 1.000 arter, men der er sandsynligvis mange flere langt ubeskrevet. Der er fundet knap 120 arter af sækmøl i Danmark, hvoraf hovedparten tilhører slægten Coleophora. Sækmøllene har deres navn fra at larverne lever et en sæk spundet af silke og plantedele.

Natsommerfugle
Pacemaker

En pacemaker er et apparat, der ved udsendelse af elektriske stød kan påvirke hjerteaktionen. En udvendig pacemaker giver stød gennem brystvæggen og bruges til at igangsætte et standset hjerte. En indvendig pacemaker er opereret ind i huden, f.eks. i bugvæggen og forbindes gennem elektroder med hjertet. Pacemakeren drives af batterier og anvendes til at øge en sygeligt langsom puls. En ICD (Implanterbar Cardioverter Defibrillator) er en avanceret pacemaker, der kan behandle hjertestop og livstruende anfald af hurtig hjerterytme fra hjertekamrene ved at afgive stød på hjertet.

Pacemakeren består af en pulsgenerator og en paceelektrode, som forbinder pulsgeneratoreren med hjertemuskulaturen. Pulsgeneratoren placeres under huden i brystet og paceelektroden føres til hjertet via en vene.

Referencer 

Medicinske apparater
IEEE's milepæle
Palembang

Palembang er hovedstad i provinsen Sydsumatra, Sumatra, Indonesien og har  indbyggere. Det er primært en handelsby med industri og olieraffinaderier. Der er tillige en flodhavn, tilgængelig for store oceanskibe og mennesker. 

I 7.-14. århundrede var byen hovedstad for et stort malajisk rige, der blev undertvunget af nederlænderne i 1825.

Referencer
Julius Streicher

Julius Streicher (født 12. februar 1885, død 16. oktober 1946) var en tysk, nazistisk politiker og førende antisemit.

Streicher udmærkede sig som løjtnant af reserven under 1. verdenskrig. Han blev straks efter krigen medlem af antisemitiske organisationer og tilsluttede sig snart det nationalsocialistiske parti under Adolf Hitler. Han grundlagde og redigerede det stærkt antisemitiske og vulgære dagblad "Der Stürmer", som udkom fra 1923 til 1945. Desuden var Streicher Gauleiter i Franken.

Julius Streicher var berygtet som jødehader og opfordrede til drab på jøder. Han blev under Nürnbergprocessen kendt skyldig og dømt til døden ved hængning. Hans sidste ord under galgen var "Heil Hitler".

Referencer

Noter

Webkilder

Trykte kilder

Ekstern henvisning 

 Julius Streicher 

Medlemmer af tyske rigsdag 1933-1945
Nazister fra Tyskland
Modtagere af Blodordenen
Ølkælderkuppet
Twelve (album)

Twelve er den ameikanske sanger og musiker Patti Smith's tiende album, udgivet 17. april 2007 på Columbia Records. Titlen henviser til, at det indeholder cover-versioner af 12 sange skrevet af og tidligere udgivet af andre kunstnere.

Numre 

 "Are You Experienced?" (Jimi Hendrix)
 "Everybody Wants to Rule the World" (Tears for Fears)
 "Helpless" (Neil Young)
 "Gimme Shelter" (Rolling Stones)
 "Within You Without You" (The Beatles)
 "White Rabbit" (Jefferson Airplane)
 "Changing of the Guards" (Bob Dylan)
 "The Boy in the Bubble" (Paul Simon)
 "Soul Kitchen" (The Doors)
 "Smells Like Teen Spirit" (Nirvana)
 "Midnight Rider" (The Allman Brothers Band)
 "Pastime Paradise" (Stevie Wonder)

En særlig udgave af albummet indeholder et 13. nummer, Everybody Hurts" (R.E.M.). Denne udgave har kun været solgt i forretninger af kæden Target i USA.

Album fra USA
Album fra 2007
Clay County (Minnesota)

Clay County er et amt i den amerikanske delstat Minnesota. Det ligger vestligt i delstaten og grænser mod Norman County i nord, Becker County i øst, Otter Tail County i sydøst og mod Wilkin County i syd. Det har også en statsgrænse mod delstaten North Dakota i vest.

Clay Countys totale areal er 2.727 km², hvoraf 19 km² er vand. År 2000 havde amtet 51.229 indbyggere og administrationscentret ligger i byen Moorhead, som også er amtets største by.

Amtet hed oprindelig Breckenridge County, men fik sit nuværende navn efter statsmanden Henry Clay i 1862.

Noter 

Counties i Minnesota
Marie Magdalene Kirke

Marie Magdalene Kirke, Marie Magdalene Sogn, Sønderhald Herred i det tidligere Randers Amt.

Bygningshistorie 
Den nuværende kirke er grundlagt af ægteparret rigshofmesteren Otte Nielsen Rosenkrantz og Else Holgersdatter Krognos, der ligeledes stod bag opførelsen af kirkerne i Tirstrup og Bregnet. Opførelsen er sket engang i perioden 1425-58. Til de oprindelige dele hører skibet og koret med apsis. Bygningen er opført af munkesten på en sokkel af granitkvadre fra en ældre kirke. Byggeriet skete på et sted, hvor ”Skov og træer stode, og de havde ladet bortrydde”. I korhvælvingen og apsis er 1904 fundet og afdækket kalkmalerier, der viser grundlæggerparrets våbenskjolde, samt våben for aarhus-bispen Ulrik Stygge (1423-49). Hvælvingerne i skibet er dog indbygget ca. 1500 af sønnesønnen Niels Eriksen Rosenkrantz og hustru Birgitte Olufsdatter Thott. Deres våben og navne er malede på skibets østlige hvælving sammen med en dommedagsscene.
Tårnet er opført 1593 af Mogens Juel til Ryomgaard. Tårnet havde indtil 1739 et spåndækket kuppelspir, i dag et almindeligt saddeltag. Det store sydvendte hvælvede gravkapel er vistnok opført 1639. På kapellets gavl ses årstallet 1780 og initialerne ”HG”, antagelig for ægteparret Palle Krag Hoff og Anne Marie Galthen på Ryomgaard. Dette referer uden tvivl til en restaurering. Våbenhuset er ligeledes fra en senere tid.

Inventar 
 Altertavlen er i en pragtfuld rokokostil, smykket med Jørgen Fogh de Wilsters våbenskjold. Wilster var ejer af Ryomgaard 1753-56, men det var vistnok enken Anne Marie Galthen, der skænkede tavlen 1757. Selve altermaleriet er dog nyere; motivet er den korsfæstede.
 Prædikestolen er i barokstil, et fornemt stykke træskærerarbejde fra 1650.
 Døbefonten er udført i granit og stammer fra kirkens ældste tid. Den er smykket med grundlæggerparret Otte Nielsen Rosenkrantz og Else Holgersdatter Krognos’ våbenskjolde, samt Aarhus-bispen Ulrik Stygges våben samt navnet på stiftets skytshelgen Sankt Clemens. Fonten blev i 1716 udstyret med udskårne guirlander og en himmel.
 På tårnloftet findes et gotisk krucifiks.

Gravminder 
Tirstrup Kirkes tilknytning til herregården Gl. Ryomgård afspejler sig også ved de gravminder, ligsten og epitafier, som ses i kirken.
 I kapellet findes et epitafium over etatsråd Peder Fogh (†1753). Han var en søstersøn til Peder Griffenfeldt og blev adlet 1707. Epitafiet er tillige et minde om hans tre hustruer, som han roser i lange blomstrende latinske indskrifter. Et udskåret gitter ind mod koret bærer ligeledes hans våben. Under kapellet findes tillige en gravhvælving.
 I tårnrummet findes en ligsten over Christen Mikkelsen Bering (†1701) og hustru.

Flyverøn 
I mange år var Marie Magdalene Kirke kendt vidt omkring, da der midt på gavlen af kirkens våbenhus voksede to flyverøn. Megen overtro var forbundet med disse træer. I 1980 døde dog det sidste af de to træer.

Kilde 
 Trap Danmark – fjerde udgave, 6. bind, Randers Amt

Eksterne henvisninger 

 Marie Magdalene Kirke  hos Nordens Kirker
 Marie Magdalene Kirke hos KortTilKirken.dk

Kirker i Syddjurs Kommune
Kirker i Århus Stift
Kirker i Randers Amt
Ryomgård
Multiman

Kim Møller Elsberg, bedre kendt under navnet Multiman, er en dansk/amerikansk sangskriver  og producer født i København.

Han har arbejdet for, produceret for og remixet for navne som Nelly, Flo Rida, Talib Kweli, Backstreet Boys, Randy Crawford, engelske Blue og Ruff Endz.

Han skrev en af de mest spillede sange i 2003/2004 i Danmark, "Every little part of me" for Julie som solgte 4 x platin og holdt pladsen som nummer 1 på de danske hitlister i mere end 18 uger i træk..

Var eksklusiv producer og sangskriver på Texas R&B sanger Brandon Beals album "Comfortable" udgivet Juli 2008 via MMG INC

Discografi For Sangskriver, Komponist & Producer MultiMan

Referencer

Eksterne henvisninger 
  

Musikere fra Danmark
Tjek fødselsår
Ghibellinerne

Ghibellinerne (it. Ghibellini) var i højmiddelalderen betegnelsen for det kejsertro parti i Italien.

Ghibellinernes modstandere var de pavetro guelfer. Hvor ghibellinerne gerne havde den kejserlige dobbeltørn i skjoldhovedet, havde guelferne gerne et skjoldhoved afledt af Kongeriget Napolis. De var ydermere i strid med familien Amidei.

Italiens historie
Send It to Me

"Send It to Me" er en sang fra rock ‘n’ roll bandet The Rolling Stones, og findes på deres 1980 album Emotional Rescue.

Krediteret til Mick Jagger og Keith Richards er “Send It to Me” hovedsagelig et arbejde fra Jagger, og sangeren sagde på tidspunktet for dens udgivelse:” Jeg lavede den sammen med Charlie i begyndelse… Det er et godt eksempel på en, du ved, vi prøvede den på alle mulige måder, på forskellige tidspunkter .”

Sangen er stærkt inspireret af reggae, The Stones blev store fans siden deres introduktion til det under indspilningerne af 1973 albummet Goats Head Soup i Jamaica. Denne inspiration ses også på tidligere numre som "Cherry Oh Baby”, fra Black and Blue, og senere kompositioner fra Richards. 

Den tilknyttede proceder, og lydtekniker, Chris Kimsey erindrer sangen efter albummets udgivelse:” Jeg husker at den var meget, meget lang, omkring 12 minutter lang. Jeg blev nød til at skærer den ned til, hvad den nu endte med at blive. Jeg tror, i den 12 minutter lange version, at der var 19 eller 20 vers, og vi tog de sidste vers ud, og kogte det hele sammen .”

Bill Janovitz sagde i sin anmeldelse af sangen:” Tag den får hvad den er og ikke hvordan den forløber, imidlertid, er ”Send It to Me” en sjov sang – iørefaldende, med et utal af kroge, og den er også sjov at synge med på. En gentagende kritik af The Stones, fra denne periode, er at det virker som om deres plader bliver skrevet for at de havde en undskyldning for at tage på tour, men det havde de ikke brug for .” 

Indspilningerne til ”Send It to Me” begyndte i juni, 1979, på Pathé Marconi Studios i Paris, Frankrig, og forsatte senere samme år i New York City Electric Lady Studios. Jagger sang, mens Ron Wood spillede elektrisk slide guitar, inklusiv sangens solo. Richards spillede sangens rytmisk guitardel. Watts og Bill Wyman spillede henholdsvis sangens trommer og bass. Mundharmonikaen spillede Sugar Blue, en bidragsnyder fra The Stones tidligere album, Some Girls og deres næste Tattoo You. Koret var Jagger og Wood .

Eksterne henvisninger 

Officiel tekst

Fodnote 

Rolling Stones-sange
The Lost Empire

The Lost Empire (i Europa The Monkey King) kendt som er en amerikansk tv miniserie fra 2001, produceret af NBC og vist på bl.a. Hallmark Channel og Sci Fi Channel. Serien er baseret på bogen, Rejsen mod Vest, der blev skrevet af Wu Cheng'en i 1500-tallet.

Rolleliste
Thomas Gibson som Nicholas Orton
Ling Bai som Kwan Ying
Russel Wong som The Monkey King
Ric Young som Confuscius
Kabir Bedi som Sandy
Eddie Marsan som Pigsy

Amerikanske tv-serier fra 2000'erne
Tv-programmer fra NBC
Kabir Bedi

Kabir Bedi (født d. 16. januar 1946) er en indisk skuespiller, bedst kendt for rollen som Gobinda i Octopussy, som Sandokan i Sandokan og som Prince Omar Rashid i Glamour.

Filmografi 
 Do Raha (2006) (Under Production) 
 Jaanleva (2006) (Post-Production) ...... Rakesh Khullar 
 A All About Her (2006) (Stuck/On Hold) 
 Tere Pyaar Ki Kasam (2006) (Stuck/On Hold) 
 Taj Mahal - An Eternal Love Story (November 18, 2005) (Released) 
 Socha Na Tha (2005) (Released) 
 Bewafaa (2005) (Released) ...... Anjali'S Father 
 Main Hoon Na (2004) (Released) ...... Gen. Amarjeet Bakshi 
 Kismat(2004) (Released) ...... Raj Mallya 
 Rudraksh (2004) (Released) ...... Ved Pujan 
 The Hero (2003) (Released) ...... Mr. Zakaria 
 Talaash (2003) (Released) ...... Chhote Pathan 
 Maine Dil Tujhko Diya (2002) (Released) ...... Mr. Varma (Ayesha'S Father) 
 Kranti (2002) (Released) ...... Mahendra Pratap Rana 
 Kohram (1999) (Released) ...... Brig. Bedi 
 Aatank Hi Aatank (1995) (Released) ...... Police Inspector 
 Kismat (1995) (Released) ...... Rajan 
 Salaami (Film) (1994) (Released) 
 Kshatriya (1993) (Released) ...... Thakur Ganga Singh (Police Officer) 
 Yugandhar (1993) (Released) 
 Dil Aashna Hai (1992) (Released) ...... Digvijay Singh 
 Yalgaar (1992) (Released) ...... Raj Pratap Singhal 
 Lambu Dada (1992) (Released) 
 Kurbaan (1991) (Released) ...... Inspector Suraj Singh 
 Yeh Aag Kab Bujhegi (1991) (Released) 
 Vishkanya (1991) (Released) ...... Forest Officer Vikram Singh 
 Police Public (1990) (Released) ...... Senior Inspector Shah Nawaz Khan 
 Haar Jeet (1990) (Released) 
 Shera Shamshera (1990) (Released) 
 Khoon Bhari Maang (1988) (Released) ...... Sanjay Verma 
 Mera Shikar (1988) (Released) 
 Asambhav (1984) (Released) 
 Octopussy (1983) (Released) ...... Gobinda
 Yuvraj (October 5, 1979) (Released) 
 Aakhri Kasam (1979) (Released) ...... Kishan/Badal 
 Thief Of Baghdad (1977) (Released) 
 Daku Aur Mahatma (1977) (Released) 
 Bullet (1977) (Released) ...... Durga Prasad/D.P. 
 Nagin (January 22, 1976) (Released) ...... Uday 
 Daaku (1976) (Released) 
 Harfan Maula (1976) (Released) 
 Vishwasghaat (1976) (Released) ...... Uday 
 Anari (1975) (Released) 
 Manzilen Aur Bhi Hain (1974) (Released) 
 Maa Bahen Aur Biwi (1974) (Released) 
 Ishq Ishq Ishq (1974) (Released) ...... Diwana/Ravikant Vyas 
 Kachche Dhaage (1973) (Released) ...... Roopa 
 Yauwan (1973) (Released) 
 Rakhi Aur Hathkadi (1972) (Released) ...... Suraj 
 Sazaa (1972) (Released) 
 Anokha Daan (1972) (Released) 
 Hulchal (1971) (Released) ...... Mahesh Jetley 
 ''Seema (1971) (Released)

Eksterne henvisninger 

 

Skuespillere fra Indien
Jesper Hansen

Jesper Hansen kan henvise til flere personer:

 Jesper Hansen (fodboldtræner) (født 1963) – en dansk fodboldtræner og tidligere fodboldspiller
 Jesper Hansen (fodboldspiller, født 1974) (født 1974) – en dansk fodboldspiller (forsvarer)
 Jesper Hansen (fodboldspiller, født 1983) (født 1983) – en dansk fodboldspiller (midtbanespiller)
 Jesper Hansen (fodboldspiller, født 1985) (født 1985) – en dansk fodboldspiller (målmand)
 Jesper Hansen (skytte) – en dansk skeetskytte
 Jesper Hansen (cykelrytter) (født 1990) - en dansk cykelrytter